| KV-85 |
| --- |
|  |
| **Základná charakteristika** |
| Posádka | 4 |
| Dĺžka | 6,68 m |
| Šírka | 3,32 m |
| Výška | 2,71 m |
| Hmotnosť | 48 ton |
| **Pancierovanie a výzbroj** |
| Pancierovanie | Trup – 50 – 70 mm
Veža – 100 mm |
| Hlavná zbraň | 1 x 85 mm kanón D-5T |
| Sekundárne zbrane | 3 x 7,62 mm guľomet DT |
| **Pohon a pohyb** |
| Pohon | vznetový 12-valec V-2K 600 k (448 kW) |
| Odpruženie |  |
| Max. rýchlosť | 35 km/h po ceste
16 km/h v teréne |
| Pomer výkon/hmotnosť | 13 k/t |
| Dojazd | 180 km |
| Priechodnosť |  |

**KV-85** bol sovietsky ťažký tank používaný počas druhej svetovej vojny postavený na základe tanku KV-1. Bolo postavených iba 148 kusov. Tank bol prechodnou konštrukciou medzi staršími KV-1 a neskoršou sériou tankov IS-1 a 2.

Vývoj a konštrukcia
-------------------

Tank bol postavený na základe tanku KV-1. Odlišoval sa novou vežou a kanónom D-5T kalibru 85 mm. Tank bol odpoveďou na nové tanky Tiger a Panther, pretože s kanónom raže 76 mm už nebolo možné ničiť nemecké tanky. KV-85 bol zaradený do služby 8. augusta 1943, sériovo sa vyrábal až do septembra.

Vozidlo bolo vyvinuté na jar 1943 Kirovskom závode v Čeľabinsku. Vznikli dva prototypy. Oba prototypy mali podvozok z KV-1S a niesli rovnakú vežu, aká bola použitá v prototype tanku IS-1. Rozdiel bol v kanóne. Prvý prototyp niesol kanón S-31 (označený ako Objekt 238) a druhý D-5T (označený ako Objekt 239). Obidva kanóny boli raže 85 mm a boli vyvíjané pre tank IS-1. Veža sa vyznačovala konvenčnými hranatými tvarmi, pancierovanie čela bolo vhodne sklonené. Jednotlivé pancierové pláty boli zvárané. Uprostred prednej časti korby sa nachádzal priestor vodiča. Napravo od neho v čelnom pancieri bol pevne uložený guľomet DT kalibru 7,62 mm, ktorý obsluhoval vodič. Vďaka tomu sa zmenšil počet členov posádky na 4 členov. K pohonu slúžil vznetový motor V-2K s výkonom 600 hp. Motor bol vybavený s novou prevodovkou s vyššou spoľahlivosťou. Podvozok pozostával na každej strane z napínacieho kolesa vpredu, šiestich odľahčených dvojitých pojazdových kolies s vnútorným tlmením, hnacieho kolesa vzadu a troch napínacích kladiek. Pojazdové kolesá boli individuálne odpružené torznými tyčami. Vo veži bol lafetovaný kanón D-5T kalibru 85 mm spolu s koaxiálnym guľometom DT kalibru 7,62 mm. Druhý guľomet rovnakého typu bol lafetovaný v strieľni v zadnej časti veže. K zamiereniu kanóna slúžil teleskopický zameriavač, vo veži bol inštalovaný pozorovací periskop. Na oboch stranách veže boli otvory, umožňujúce streľbu do strán z osobných zbraní posádky. Vezená zásoba munície činila 70 granátov. Rovnako ako v prípade IS-1, tak aj výroba tankov KV-85 bola rýchlo zastavená v prospech tankov T-34/85 a IS-2. Celkom bolo vyrobeno 148 tankov typu KV-85.

Tank mal viaceré modifikácie:

* **KV-100** – KV-85 s 100 mm S-34 kanónom. Jeden prototyp bol vyrobený v roku 1944. Nikdy nebol zaradený do služby.
* **KV-122** – KV-85 s 122 mm D-25T kanónom. Jeden prototyp bol vyrobený v roku 1944. Nikdy nebol zaradený do služby.
* **KV-152** – štúdia so 152 mm kanónom vo veži KV-85. Žiadny prototyp však nikdy nebol postavený.

Bojové nasadenie
----------------

Väčšina tankov KV-85 bola nasadená ako súčasť ťažkých tankových plukov, či ťažkých plukov samohybných diel bojujúcich na južnej vetve 4. ukrajinského frontu. Tanky sa väčšinou podieľali na dobývaní Krymu a neskôr celej Ukrajiny. Pri bojoch o Krym mali nad nemeckými tankmi prevahu, ale na Ukrajine, kde sa stretli s Tigrami a Panthermi, prevahu strácali a výsledok vzájomného stretnutia závisel na skúsenostiach posádky a spôsobu nasadenia tankov.

Iné projekty
------------

Commons
* Spolupracuj na Commons Commons ponúka multimediálne súbory na tému **KV-85**

Zdroj
-----

*Tento článok je čiastočný alebo úplný preklad článku KV-85 na českej Wikipédii.*

| * z
* d
* u
Sovietska obrnená technika počas druhej svetovej vojny |
| --- |
| Tančíky | 
* T-27

 |
| Obojživelné tanky | 
* T-37
* T-38
* T-40

 |
| Ľahké tanky | 
* T-18
* T-26
* T-50
* T-60
* T-70
* T-80

 |
| Rýchle tanky | 
* BT-5
* BT-7
* BT-8

 |
| Stredné tanky | 
* T-28
* T-34
* T-44

 |
| Ťažké tanky | 
* T-35
* KV-1
* KV-2
* KV-85
* IS-1
* IS-2
* IS-3

 |
| Samohybné delá | 
* ZiS-30
* SU-5
* SU-76
* SU-85
* SU-100
* SU-122
* SU-152
* ISU-122
* ISU-152

 |
| Protiletadlové tanky | 
* T-60Z
* T-70Z
* T-90
* ZSU-37

 |
| Obrnené vozidlá | 
* D-8
* D-12
* D-13
* FAI
* BA-10
* BA-11
* BA-20
* BA-21
* BA-3
* BA-6
* BA-27
* BA-64
* BA-I
* LB-62
* LB-23

 |
| Obojživelné OV | 
* PB-4
* PB-7
* BAD-2

 |
| Polopásové OV | 
* BA-30

 |
| Obrnené ťahače | 
* T-26T
* T-20 Komsomolec

 |
| Improvizované OV | 
* ChTZ-16
* IZ
* NI

 |
| Motorové sane | 
* ANT-IV
* NKL-16
* NKL-26
* RF-8
* ASD-400

 |
| Prototypy a experimentálne OV | 
* KV-3
* T-150
* SU-14
* A-40 lietajúci tank
* SU-100Y
* PPG

 |